Viskupič, Marián, poslanec NR SR (2021-05-04):
Ďakujem pekne. Vážený pán predsedajúci, vážený pán podpredseda vlády, zasa mi dovoľte pár slov ku pozmeňovaciemu návrhu, ktorý teda na záver môjho vystúpenia prečítam. Samozrejme, vážené kolegynky, vážení kolegovia, dovoľte mi na dnešnom rokovaní Národnej rady predstaviť obsah pozmeňujúceho návrhu do prerokovávaného colného zákona, ktorý sa týka spotrebných daní: minerálny olej, tabakové výrobky a alkoholické nápoje, takisto DPH. Návrhy, zákon o spotrebných daniach predstavujú nápravu legislatívnych nedostatkov z posledných noviel týchto zákonov. V minerálnych olejoch je navrhovaná úprava týkajúca sa statusu daňovej spoľahlivosti subjektov, daňových skladov, ktoré žiadajú o upustenie od zloženia zábezpeky na daň ako jedného z benefitov v oblasti spotrebných daní. Úprava zabezpečí, že využívanie tohto benefitu bude prístupné iba pre subjekty, ktoré budú spĺňať všetky zákonom definované podmienky a žiaden subjekt nebude pri ich posudzovaní zvýhodnený alebo znevýhodnený. Ďalšou úpravou v tomto segmente sa subjektom, ktoré podnikajú s minerálnym olejom oslobodeným od dane, tzv. užívateľské podniky, umožní požiadať o vrátenie dane, ak použili zdanený minerálny olej na oslobodené účely. Tieto subjekty aktuálne nemôžu požiadať o vrátenie dane z dôvodu posunutej účinnosti novelizovanej úpravy pre užívateľské podniky. V ďalšej oblasti. Nárok v oblasti tabakových výrobkov prináša okrem legislatívno-technickej úpravy nesprávne uvedeného roku v prechodnom ustanovení, ktoré sa týka zmeny sadzby dane k 1. 2. 2022, aj predĺženie lehôt do predaja cigár, cigariet z 31. 5. 2021 do alebo na 31. 1. 2022. Takisto tabaku z 31. 7. 2021 na 31. 1. 2022. Toto teda riešime v dôsledku negatívnych dopadov pandémie. Na základe pozmeňujúceho návrhu, ktorým sa v závere roku 2020 ponechala v zákone o spotrebnej dani z alkoholických nápojov súkromná výroba destilátu, vypadlo ustanovenie o výške sankcií za priestupky už ustanovené zákonom. Návrhom sa toto ustanovenie opätovne dopĺňa. V zákone o DPH sa navrhujú korekcie, ktoré majú prispieť k efektívnejšiemu aplikovaniu novej úpravy na priznávanie a platbu dane pri dovoze tovaru z tretích štátov pre kuriérov a poštu. Ustanovuje sa lehota pre podanie mesačného hlásenia do 15. dňa nasledujúceho kalendárneho mesiaca po kalendárnom mesiaci, v ktorom bola daň od príjemcu vybratá. Napríklad ak pošta vyberie daň od príjemcu tovaru, ktorý bol dovezený 31. 8., dňa 9. 10. túto daň uvedie v hlásení, ktoré teda podá až v termíne do 15. 10.. Nadväzne sa ustanovuje lehota splatnosti dane vybratej od príjemcu tovaru, a to do 16. dňa nasledujúceho kalendárneho mesiaca po kalendárnom mesiaci, v ktorom bola daň od príjemcu vybratá. Zasa príklad: ak bol tovar dovezený 31. 8. a pošta doručí príjemcovi tovar a vyberie od neho daň 10. 9., pošta ju odvedie colnému úradu v termíne do 16. 10.. Zároveň sa ustanovuje možnosť vykonať dodatočnú úpravu skôr podaných mesačných hlásení čo najmenej zaťažujúcim spôsobom, a to v mesačnom hlásení, ktoré sa podáva za mesiac, v ktorom sa potreba opravy zistila. Napríklad ak pošta, ktorá podala hlásenie 15. 10., zistí dňa 6. 11., že v ňom uviedla nesprávne údaje, opravu údajov vykoná v hlásení, ktoré bude podávať za mesiac november, to je do 16. 12.. Teraz si dovolím prečítať úplné znenie pozmeňujúceho a doplňujúceho návrhu. Pozmeňujúci a doplňujúci návrh poslancov Národnej rady Slovenskej republiky Mariána Viskupiča, Petra Kremského, Petra Pčolinského, Tomáša Lehotského a Milana Kuriaka k vládnemu návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 436. V súlade s ustanoveniami zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov predkladáme nasledujúci pozmeňujúci a doplňujúci návrh k vládnemu návrhu zákona, ktorým sa mení a dopĺňa zákon č. 199/2004 Z. z. Colný zákon a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony, tlač 436. Vo vládnom návrhu zákona navrhujem tieto zmeny a doplnenia: 1. Za doterajší čl. I sa vkladajú nové články II až IV, ktoré znejú: „Čl. II Zákon č. 98/2004 Z. z. o spotrebnej dani z minerálneho oleja v znení zákona č. 667/2004 Z. z., zákona č. 223/2006 Z. z., zákona č. 672/2006 Z. z., zákona č. 609/2007 Z. z., zákona č. 378/2008 Z. z., zákona č. 465/2008 Z. z., zákona č. 53/2009 Z. z., zákona č. 482/2009 Z. z., zákona č. 493/2009 Z. z., zákona č. 30/2010 Z. z., zákona č. 492/2010 Z. z., zákona č. 546/2011 Z. z., zákona č. 547/2011 Z. z., zákona č. 440/2012 Z. z., zákona č. 212/2013 Z. z., zákona č. 218/2013 Z. z., zákona č. 353/2013 Z. z., zákona č. 323/2014 Z. z., zákona č. 360/2015 Z. z., zákona č. 268/2017 Z. z., zákona č. 352/2018 Z. z., zákona č. 221/2019 Z. z., zákona č. 362/2019 Z. z. a zákona č. 387/2020 Z. z. sa mení a dopĺňa takto: 1. V § 22 ods. 14 písm. d) úvodnej vete sa za slová „až k),“ vkladajú slová „§ 46t ods. 4 písm. a), b), e), g), h) až k) alebo podľa § 46u ods. 15 písm. a), b), e), g), h) až k)“. 2. V § 46u ods. 10 sa vypúšťajú slová „písm. c)“. 3. § 46u sa dopĺňa odsekom 20, ktorý znie: „(20) Daň z minerálneho oleja preukázateľne zdaneného na daňovom území možno vrátiť užívateľskému podniku podľa § 11 zákona v znení účinnom do 30. júna 2021, ak použil tento minerálny olej do 30. júna 2021 na účely oslobodené od dane uvedené v odbernom poukaze platnom do 30. júna 2021.“.“ „Čl. III Zákon č. 106/2004 Z. z. o spotrebnej dani z tabakových výrobkov v znení zákona č. 556/2004 Z. z, zákona č. 631/2004 Z. z., zákona č. 533/2005 Z. z., zákona č. 610/2005 Z. z., zákona č. 547/2007 Z. z., zákona č. 378/2008 Z. z., zákona č. 465/2008 Z. z., zákona č. 350 (č. 305, pozn. red.) /2009 Z. z. zákona č. 477/2009 Z. z., zákona č. 491/2010 Z. z., zákona č. 546/2011 Z. z., zákona č. 547/2011 Z. z., zákona č. 288/2012 Z. z., zákona č. 381/2013 Z. z., zákona č. 218/2014 Z. z., zákona č. 323/2014 Z. z., zákona č. 54/2015 Z. z., zákona č. 130/2015 Z. z., zákona č. 241/2015 Z. z., zákona č. 360/2015 Z. z., zákona č. 296/2016 Z. z., zákona č. 269/2017 Z. z., zákona č. 92/2019 Z. z., zákona č. 221/2019 Z. z., zákona č. 198/2020 Z. z. a zákona č. 390/2020 Z. z. sa mení takto: 1. V § 44v ods. 6 v prvej vete a v tretej vete sa slová „31. mája 2021“ nahrádzajú slovami „31. januára 2022“ a slová „15. júna 2021“ sa nahrádzajú slovami „15. februára 2022“. 2. V § 44ab ods. 9 v prvej vete a v druhej vete sa slová „31. júna (31. júla, pozn. red.) 2021“ nahrádzajú slovami „31. januára 2022“ a slová „15. augusta 2021“ sa nahrádzajú slovami „15. februára 2022“. 3. V § 44ab ods. 15 sa slová „1. februára 2021“ nahrádzajú slovami „1. februára 2022“.“. Čl. IV Zákon č. 222/2004 Z. z. o dani z pridanej hodnoty v znení zákona č. 350/2004 Z. z., zákona č. 651/2004 Z. z., zákona č. 340/2005 Z. z., zákona č. 523/2005 Z. z., zákona č. 656/2006 Z. z., zákona č. 215/2007 Z. z., zákona č. 593/2007 Z. z., zákona č. 378/2008 Z. z., zákona č. 465/2008 Z. z., zákona č. 83/2009 Z. z., zákona č. 258/2009 Z. z., zákona č. 471/2009 Z. z., zákona č. 563/2009 Z. z., zákona č. 83/2010 Z. z., zákona č. 490/2010 Z. z., zákona č. 331/2011 Z. z., zákona č. 406/2011 Z. z., zákona č. 246/2012 Z. z., zákona č. 440/2012 Z. z., zákona č. 360/2013 Z. z., zákona č. 218/2014 Z. z., zákona č. 268/2015 Z. z., zákona č. 360/2015 Z. z., zákona č. 297/2016 Z. z., zákona č. 298/2016 Z. z., zákona č. 334/2017 Z. z., zákona č. 112/2018 Z. z., zákona č. 323/2018 Z. z., zákona č. 368/2018 Z. z., zákona č. 369/2018 Z. z., zákona č. 317/2019 Z. z., zákona č. 318/2019 Z. z., zákona č. 368/2019 Z. z. a zákona č. 344/2020 Z. z. sa mení a dopĺňa takto: 1. V § 68cb ods. 1 až 3 sa slová „až 8“ nahrádzajú slovami „až 9“. 2. V § 68cb ods. 3 v prvej vete sa na konci pripájajú tieto slová: „a určí podmienky uplatňovania tejto osobitnej úpravy“. 3. V § 68cb odseky 6 a 7 znejú: „(6) Osoba, ktorá má povolenie podľa odseku 3, je povinná daň vybranú od osoby podľa odseku 5, vzťahujúcu sa na tovar, za ktorý sa podáva hlásenie podľa odseku 7, zaplatiť colnému úradu súhrnne do 16. dňa kalendárneho mesiaca nasledujúceho po kalendárnom mesiaci, v ktorom bola daň vybraná podľa odseku 4. (7) Osoba, ktorá má povolenie podľa odseku 3, je povinná mesačne podať elektronickými prostriedkami hlásenie do 15. dňa kalendárneho mesiaca nasledujúceho po kalendárnom mesiaci, v ktorom bola daň vybraná podľa odseku 4. Táto osoba je povinná v hlásení uviesť celkovú vybranú daň od osoby podľa odseku 5 a referenčné čísla colných vyhlásení, ku ktorým sa príslušná daň vzťahuje. Hlásenie sa podáva na tlačive, ktorého vzor zverejní finančné riaditeľstvo na webovom sídle finančného riaditeľstva.“ 4. V § 68cb sa za odsek 7 vkladá nový odsek 8, ktorý znie: „(8) Ak osoba, ktorá má povolenie podľa odseku 3, uvedie v hlásení nesprávne, nepravdivé alebo neúplné údaje, je povinná uviesť doplnené alebo opravené údaje v hlásení podanom za kalendárny mesiac, v ktorom tieto skutočnosti zistila.“. Doterajšie odseky 8 až 12 sa označujú ako odseky 9 až 13. 5. V § 68cb ods. 12 písm. a) sa slová „odseku 10“ nahrádzajú slovami „odseku 11“. 6. V § 68cb ods. 13 v prvej vete sa slová „odseku 11“ nahrádzajú slovami „odseku 12“.“ Nasledujúce články sa primerane prečíslujú. Článok II (novela zákona č. 98/2004 Z. z.) a článok III (novela zákona č. 106/2004 Z. z.) nadobúdajú účinnosť dňom vyhlásenia a čl. IV (novela zákona č. 222/2004 Z. z.) nadobúda účinnosť 1. júla 2021, čo sa premietne v ustanovení o účinnosti návrhu zákona. 2. Za čl. II sa vkladá nový článok III, ktorý znie: „Čl. III Zákon č. 530/2011 Z. z. o spotrebnej dani z alkoholických nápojov v znení zákona č. 69/2012 Z. z., zákona č. 246/2012 Z. z., zákona č. 362/2013 Z. z., zákona č. 218/2014 Z. z., zákona č. 323/2014 Z. z., zákona č. 130/2015 Z. z., zákona č. 240/2015 Z. z., zákona č. 360/2015 Z. z., zákona č. 91/2016 Z. z., zákona č. 296/2016 Z. z., zákona č. 177/2018 Z. z., zákona č. 290/2018 Z. z., zákona č. 352/2018 Z. z., zákona č. 221/2019 Z. z. a zákona č. 396/2020 Z. z. sa dopĺňa takto: V § 71 sa odsek 2 dopĺňa písmenom h), ktoré znie: „h) od 100 eur do 3 000 eur za priestupok podľa odseku 1 písm. h) až s).“.“ Doterajší čl. IV sa primerane prečísluje. Tento článok (novela zákona č. 530/2011 Z. z.) nadobúda účinnosť 1. júla 2021, čo sa premietne v ustanovení o účinnosti návrhu zákona. Pán predsedajúci, skončil som. Ďakujem pekne.